ERASMUS BRÜSSZEL

2022

Az Erasmus projekt keretén belül háromfős csapatunk és tanáraink idén novemberben Brüsszelbe utazott. Célunk az volt, hogy az eddigi Erasmus projekteket rekapituláljuk, dolgozzunk a jövő évi teendőkön és hogy megismerjük Brüsszelt, és az Európai Uniót, mint kulturálisan, mint történelmileg. Vasárnap repülővel érkeztünk a Charleroi reptérre utánna busszal a főváros felé vettük utunkat. A rossz idő ellenére átsétáltuk a várost és megérkeztünk szállásunkra (a Sleep Well hostelbe,) amely utazó diákok számára lett kialakítva konferencia termekkel. Hétfőn első programunk a többi külföldi, (német, francia, olasz, finn) projekttársainkkal városnézés volt, amely során a brüsszeli nevezetességeket meglátogattuk. Az óvárosi sétányok közül előbukkanó hatalmas terek, templomok, katedrálisok elképesztő látványt nyújtottak. A város egyik ikonját a Mannekin piss-t, Pisilő kisfiú szobrát is láttuk. Ezután a királyi negyedet látogattuk meg ami hatalmas palotákkal és parkokkal van kiépítve. Városnézésünk az Európai parlamentnél fejeződött be. Egy rövid biztonsági ellenőrzés után már bent is voltunk. Egy kisebb konferencia teremben foglaltunk helyet, ahol egy parlamenti képviselő hölgy angol nyelven tartott előadást a parlamentről, a képviselőkről és a szavazásokról. Meglátogattuk az épület legnagyobb és legfontosabb szavazótermét is, amelyben akkor sajnos nem üléseztek. Ezután szabad programunkat kihasználva érdekes kiállításokat, múzeumokat látogattunk meg, továbbá megkóstoltuk a helyi ételeket, desszerteket, Brüsszel híres sültkrumpliját és különböző ízesítésű és díszítésű gofrijait.

Következő napunk is a parlamenti negyedben folytatódott, mivel a Parlamentáriumot látogattuk meg. Az interaktív kiállítás során Európa történetét és az Európai Unió alakulását, tevékenységét ismertük meg, audio vizuális tárlatvezetéssel. Következő állomásunk a monumentális Atomium építmény volt, mely az 1958-as brüsszeli világkiállításra épült és manapság retrokiállítás tekinthető meg benne. Harmadik napunk viszont kemény munkával folytatódott. A nemzetek diákjai bemutatták városukat, iskolájukat és tavalyi projektjük eredményeit. Délután a város eddig fel nem fedezett negyedeiben hosszú sétát tartottunk; további nevezetes épületekben jártunk – templomokban, parkokban, emlékműveknél, valamint egy modern bevásárlóközponttá alakított hangárban. Szerdán reggel összeült az egész csapat, hogy a projekten dolgozzunk együtt. Megbeszéltük a 2023-as év projekt témáját és a meglátogatandó helyszíneit Olaszországban, Franciaországban, Finnországban, Németországban és Szlovákiában. A napunkat a szokásos városnézéssel gazdagítottuk, a Tutanhamon kiállítást néztük meg. Csütörtökön az Európai Történelem házában jártunk, ahol az összes európai országból az ókortól napjainkig voltak kiállítva tárgyak. Érdekes korabeli, eszközöket tekinthettünk meg például az ipari forradalom idejéből, az Első és Második világháborúból; plakátokat, videókat az 1956-os Forradalomról és a Bársonyos Forradalomról. Utunk újra a Parlamentáriumban folytatódott, ahol belebújhattunk a Parlamenti képviselők bőrébe. Csapatokra osztottak bennünket, elmondták az információkat és kaptunk egy telefont, amely segített a munkában. Adott volt két téma, amik mellett vagy ellen kellett a csapatoknak dolgozniuk, kampányolniuk, beszélniük a parlamentben, mindezt a játék keretein belül. Nagyon izgalmas volt két órára parlamenti képviselőként dolgozni, nyilatkozni, vitázni és dönteni európai szintű ügyekben. Végül, az eredeti parlamenti szavazáshoz hasonlóan szavaztunk.

Vacsora után a hostelben egy konferencia teremben beszélgettünk, játszottunk a többiekkel. Ez az egy hetünk nagyon gyorsan eltelt. Fájó szívvel búcsút vettünk a többiektől, és másnap indultunk haza.

Köszönjük a lehetőséget igazgatónőnknek Szűcs Irénnek és tanárunknak Szűcs Gábornak!

Szolgay Bence, Baráth Ádám, Baráth Tamás